CELEX: 32017R0410
Language: sl
Date: 2017-03-08 00:00:00
Title: Izvedbena uredba Komisije (EU) 2017/410 z dne 8. marca 2017 o spremembi uredb (ES) št. 184/2007 in (EU) št. 104/2010 glede imena imetnika dovoljenja za kalijev diformat (Besedilo velja za EGP. )

9.3.2017   
            
            
               SL
            
            
               Uradni list Evropske unije
            
            
               L 63/98
            
         IZVEDBENA UREDBA KOMISIJE (EU) 2017/410
   z dne 8. marca 2017
   o spremembi uredb (ES) št. 184/2007 in (EU) št. 104/2010 glede imena imetnika dovoljenja za kalijev diformat
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Podjetje BASF SE je v skladu s členom 13(3) Uredbe (ES) št. 1831/2003 predložilo zahtevek za spremembo imena imetnika dovoljenja iz uredb Komisije (ES) št. 184/2007 (2) in (EU) št. 104/2010 (3).
            
         
               (2)
            
            
               Vložnik trdi, da je podjetje ADDCON od podjetja BASF pridobilo pravice trženja za krmni dodatek kalijev diformat z učinkom od 15. novembra 2016. Vložnik je predložil ustrezne podatke, ki podpirajo njegovo zahtevo.
            
         
               (3)
            
            
               Predlagana sprememba imetnika dovoljenja je povsem upravnega značaja in ne zahteva nove ocene zadevnih dodatkov. Evropska agencija za varnost hrane je bila o zahtevku obveščena.
            
         
               (4)
            
            
               Da bi se podjetju ADDCON omogočilo, da izkorišča svoje pravice trženja, je treba spremeniti pogoje zadevnih dovoljenj.
            
         
               (5)
            
            
               Uredbi (ES) št. 184/2007 in (EU) št. 104/2010 bi bilo zato treba ustrezno spremeniti.
            
         
               (6)
            
            
               Ker ni varnostnih razlogov, ki bi zahtevali takojšnjo uporabo sprememb, uvedenih s to uredbo, je ustrezno zagotoviti prehodno obdobje, v katerem se lahko porabijo obstoječe zaloge.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 184/2007
   V stolpcu 2 Priloge k Uredbi (ES) št. 184/2007 se ime imetnika dovoljenja „BASF SE“ nadomesti z „ADDCON“.
   Člen 2
   Sprememba Uredbe (EU) št. 104/2010
   V stolpcu 2 Priloge k Uredbi (EU) št. 104/2010 se ime imetnika dovoljenja „BASF SE“ nadomesti z „ADDCON“.
   Člen 3
   Prehodni ukrepi
   Obstoječe zaloge dodatka ter premiksov in krmnih mešanic, ki vsebujejo dodatek, ki so skladne z določbami, ki so se uporabljale pred datumom začetka veljavnosti te uredbe, se lahko še naprej dajejo na trg in uporabljajo, dokler se ne porabijo.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. marca 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  Uredba Komisije (ES) št. 184/2007 z dne 20. februarja 2007 o izdaji dovoljenja za kalijev diformat (Formi LHS) kot dodatka v krmi (UL L 63, 1.3.2007, str. 1).
   
      (3)  Uredba Komisije (EU) št. 104/2010 z dne 5. februarja 2010 o izdaji dovoljenja za kalijev diformat kot krmni dodatek za svinje (imetnik dovoljenja BASF SE) in spremembi Uredbe (ES) št. 1200/2005 (UL L 35, 6.2.2010, str. 4).